Velika nagrada Kanade 2012.
Velika nagrada Kanade 2012. (službeno poznata kao "Formula 1 Grand Prix du Canada 2012") automobilska je utrka Formule 1 koja se održala 10. juna 2012. na stazi Circuit Gilles Villeneuve u Montréalu, u Kanadi. Ovo je bila sedma utrka u sezoni 2012. i 43. utrka za Veliku nagradu Kanade. Sebastian Vettel osvojio je drugu pol-poziciju u sezoni i ukupno 32. u karijeri. Vozač McLarena Lewis Hamilton ostvario je svoju prvu pobjedu u sezoni i trécu u Kanadi. Drugo mjesto zauzeo je Romain Grosjean iz Lotusa, a treće mjesto osvojio je vozač Saubera Sergio Pérez.